open-index/open-wikipedia-markdown huggingface dataset:
วัดบ่อตะกั่วพุทธาราม

**วัดบ่อตะกั่วพุทธาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางระกำ อำเภอนครชัยศรี จังหวัดนครปฐม

วัดบ่อตะกั่วพุทธารามตั้งวัดเมื่อ พ.ศ. 2335 ได้รับพระราชทานวิสุงคามสีมาเมื่อ พ.ศ. 2515 เดิมทีบริเวณนี้เป็นที่รกร้าง ต่อมามีพระธุดงค์มาปักกลด เริ่มพัฒนาเป็นสำนักสงฆ์ ต่อมาชาวบ้านได้ช่วยเหลือพระโดยการขุดบ่อน้ำใช้สอยอุปโภคบริโภคและได้พบแร่ตะกั่วจำนวนมากในบริเวณบ่อที่ขุด จึงได้ใช้ชื่อ **สำนักสงฆ์บ่อตะกั่ว** วัดได้รับการพัฒนาเรื่อยมา จนได้ตั้งเป็นวัด พระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จมาตัดหวายลูกนิมิตอุโบสถและได้ปลูกต้นโพธิ์ไว้หน้าอุโบสถแห่งนี้เมื่อวันที่ 30 มีนาคม พ.ศ. 2517

อาคารเสนาสนะในวัด ได้แก่ อุโบสถหลังเก่า บริเวณหน้าบันซุ้มประตูหน้าต่างตกแต่งด้วยเครื่องลายคราม ภายในประดิษฐานพระประธาน *หลวงพ่อโต* ศิลปะเชียงแสน วิหารพระพุทธรูปปางป่าเลไลย์ เจดีย์

## รายนามเจ้าอาวาส
* พระอาจารย์กร อินฺทสโร พ.ศ. 2450–2476 
* พระอาจารย์พร ธมฺมสาลี พ.ศ. 2478–2480 
* พระครูบัญฑิตานุกุล (พ่วง) พ.ศ. 2480–2517 
* พระครูสิริชยาภิวัฒน์ (ปริปุณฺโณ) พ.ศ. 2518–2548 
* พระมหากมล สุจิตฺโต ป.ธ.7 พ.ศ. 2548

## อ้างอิง

บ่อตะกั่วพุทธาราม
ทำเนียบติชรีน

**ทำเนียบติชรีน ** () เป็นที่อยู่อาศัยของประธานาธิบดีซีเรีย ตั้้งอยู่ในย่านอัรร็อบวะฮ์ ดามัสกัส ตรงบริเวณทางใต้ของเขากอซิยูน อาคารนี้กินพื้นที่ 10,000 ตารางเมตร ในช่วงสงครามกลางเมืองซีเรีย มีรายงานว่าฝ่ายกบฏยิงปืนครกใส่ทำเนียบ ทำเนียบนี้เคยเป็นที่อยู่หลักของครอบครัวอะซัด ก่อนที่การก่อสร้างทำเนียบประธานาธิบดีบนเขามัซซะฮ์จะแล้วเสร็จในช่วงต้นคริสต์ทศวรรษ 1990

## อ้างอิง
วัดเกษตราราม (จังหวัดนครปฐม)

**วัดเกษตราราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไทรงาม อำเภอบางเลน จังหวัดนครปฐม มีเนื้อที่ 11 ไร่ 3 งาน 20 ตรารางวา

วัดเกษตรารามประกาศตั้งวัดเมื่อ พ.ศ. 2457 ได้รับพระราชทานวิสุงคามสีมาเมื่อวันที่ 3 กรกฎาคม พ.ศ. 2494 เดิมชื่อ **วัดคลองญี่ปุ่น** ต่อมาเปลี่ยนชื่อใหม่เป็น "วัดเกษตราราม" ตามสภาพความเป็นอยู่ของประชาชนในท้องถิ่น ที่มีอาชีพการเกษตร

อาคารเสนาสนะที่สำคัญ ได้แก่ อุโบสถมีลักษณะเป็นแบบทรงไทย กว้าง 5 เมตร ยาว 12 เมตร มีมุข 2 ชั้น ทั้งด้านหน้าและด้านหลัง โครงสร้างส่วนใหญ่เป็นไม้ ทั้งหน้าบัน มีช่อฟ้า ใบระกา เป็นไม้สักลงรักปิดกระจก ก่อสร้างแล้วเสร็จเมื่อ พ.ศ. 2508 มณฑปหลวงปู่หวัง สร้างสมัยพระครูวิบูลสีลากร สร้างแบบทรงไทยประยุกต์ความสูง 1 ชั้น ยกพื้นสูงแบบคอนกรีตเสริมเหล็ก เริ่มสร้างเมื่อ พ.ศ. 2548 แล้วแสร็จเมื่อ พ.ศ. 2552 เป็นสถานที่ประดิษฐานของหลวงปู่หวัง เขมิโน เจ้าอาวาสรูปแรก วัดมีหอระฆัง 2 ชั้นและหอระฆัง 3 ชั้น

วัดเกษตรารามมีการจัดงานประเพณีทำขวัญข้าวพระแม่โพสพ ถือเป็นแห่งเดียวในจังหวัดนครปฐม

## รายนามเจ้าอาวาส
* พระอธิการหวัง เขมิโน พ.ศ. 2474–2520 
* พระครูโอภาสธรรมรัต (ทอง โอภาโส) พ.ศ. 2520–2537 
* พระครูวิบูลสีลากร (ไพทูรย์ เตชปญฺโญ) พ.ศ. 2538

## อ้างอิง

เกษตราราม
เกษตราราม
โปลิตบูโรที่ 10 แห่งพรรคประชาชนปฏิวัติลาว

**โปลิตบูโรที่ 10 แห่งพรรคประชาชนปฏิวัติลาว** เป็นกลุ่มผู้ได้รับการคัดเลือกในการประชุมเต็มคณะครั้งแรกของคณะกรรมการศูนย์กลาง ชุดที่ 10 ทันทีหลังแต่งตั้งคณะกรรมการกลางที่ 10 ใน ค.ศ. 2016 

สมาชิกอันดับ 7 ไซสมพอน พมวิหาน เป็นลูกชายของอดีตเลขาธิการทั่วไปของพรรค ไกสอน พมวิหาน

## สมาชิก

## อ้างอิง

### บรรณานุกรม
*บทความ:*
*
สอนไซ สีพันดอน

**สอนไซ สีพันดอน** (; เกิด 26 มกราคม พ.ศ. 2509) เป็นนักการเมืองชาวลาว ปัจจุบันดำรงตำแหน่งนายกรัฐมนตรีลาว สมาชิกพรรคประชาชนปฏิวัติลาว (LPRP) เขาเป็นลูกชายของอดีตประธานพรรค คำไต สีพันดอน และพี่ชายของเวียงทอง สีพันดอน 

เขาเคยถูกเลือกตั้งเป็นคณะกรรมการกลางแห่งพรรคในคณะกรรมการกลางที่ 8 และเป็นโปลิตบูโรแห่งพรรคในคณะกรรมการกลางที่ 10

## อ้างอิง

### บรรณานุกรม
*หนังสือ:*
* 

หมวดหมู่:ผู้ว่าแขวงจำปาศักดิ์
หมวดหมู่:รัฐมนตรีลาว
หมวดหมู่:นักการเมืองพรรคประชาชนปฏิวัติลาว
หมวดหมู่:ไม่ทราบสถานที่เกิด (บุคคลที่ยังมีชีวิตอยู่)
หมวดหมู่:บุตรของประธานาธิบดีลาว
หมวดหมู่:บุตรของนายกรัฐมนตรีลาว
วัดหนองหอย

**วัดหนองหอย** อาจหมายถึง
* **[[วัดหนองหอย (จังหวัดเชียงใหม่)|วัดหนองหอย]]** จังหวัดเชียงใหม่
* **[[วัดหนองหอย (อำเภอเฉลิมพระเกียรติ)|วัดหนองหอย]]** อำเภอเฉลิมพระเกียรติ จังหวัดนครราชสีมา
* **[[วัดหนองหอย (อำเภอพระทองคำ)|วัดหนองหอย]]** อำเภอพระทองคำ จังหวัดนครราชสีมา
* **[[วัดหนองหอย (อำเภอกบินทร์บุรี)|วัดหนองหอย]]** อำเภอกบินทร์บุรี จังหวัดปราจีนบุรี
* **[[วัดหนองหอย (อำเภอศรีมหาโพธิ)|วัดหนองหอย]]** อำเภอศรีมหาโพธิ จังหวัดปราจีนบุรี
* **[[วัดหนองหอย (จังหวัดร้อยเอ็ด)|วัดหนองหอย]]** จังหวัดร้อยเอ็ด
* **[[วัดหนองหอย (จังหวัดราชบุรี)|วัดหนองหอย]]** จังหวัดราชบุรี
* **[[วัดหนองหอย (จังหวัดลพบุรี)|วัดหนองหอย]]** จังหวัดลพบุรี
* **[[วัดหนองหอย (อำเภอป่าซาง)|วัดหนองหอย]]** อำเภอป่าซาง จังหวัดลำพูน
* **[[วัดหนองหอย (อำเภอเมืองลำพูน)|วัดหนองหอย]]** อำเภอเมืองลำพูน จังหวัดลำพูน
* **[[วัดหนองหอย (จังหวัดศรีสะเกษ)|วัดหนองหอย]]** จังหวัดศรีสะเกษ
* **[[วัดหนองหอย (จังหวัดสกลนคร)|วัดหนองหอย]]** จังหวัดสกลนคร
* **[[วัดหนองหอย (จังหวัดสงขลา)|วัดหนองหอย]]** จังหวัดสงขลา
* **[[วัดหนองหอย (จังหวัดสระแก้ว)|วัดหนองหอย]]** จังหวัดสระแก้ว
* **[[วัดหนองหอย (จังหวัดสระบุรี)|วัดหนองหอย]]** จังหวัดสระบุรี
* **[[วัดหนองหอย (จังหวัดอุบลราชธานี)|วัดหนองหอย]]** จังหวัดอุบลราชธานี

หนองหอย
วัดตูม

**วัดตูม** อาจหมายถึง
* **[[วัดตูม (จังหวัดพระนครศรีอยุธยา)|วัดตูม]]** จังหวัดพระนครศรีอยุธยา
* **[[วัดตูม (จังหวัดพิษณุโลก)|วัดตูม]]** จังหวัดพิษณุโลก
* **[[วัดตูม (จังหวัดอ่างทอง)|วัดตูม]]** จังหวัดอ่างทอง

ตูม
วัดสังลาน

**วัดสังลาน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางกะดี อำเภอเมืองปทุมธานี จังหวัดปทุมธานี มีที่ดินตั้งวัดเนื้อที่ 11 ไร่ 3 งาน 

วัดสังลาน เป็นวัดเก่าแก่ที่ก่อตั้งโดยคนเชื้อสายมอญที่อพยพมาถิ่นฐานตั้งแต่สมัยกรุงศรีอยุธยาตอนปลาย สร้างเมื่อ พ.ศ. 2369 เดิมบริเวณวัดเป็นลานนวดข้าวของชาวบ้าน เมื่อหมดความจำเป็นจึงสร้างเป็นวัดขึ้นโดยใช้คำภาษาบาลีและไทยรวมกัน คำว่า "สัง" มีความหมายว่า ดีหรือพร้อม คำว่า "ลาน" คือลานข้าว วัดสังลานได้รับพระราชทานวิสุงคามสีมาเมื่อ พ.ศ. 2399 เขตวิสุงคามสีมากว้าง 10 เมตร ยาว 16 เมตร

อาคารเสนาสนะที่สำคัญ ได้แก่ อุโบสถกว้าง 6 เมตร ยาว 13 เมตร สร้างเมื่อ พ.ศ. 2500 กุฏิสงฆ์จำนวน 6 หลัง หอสวดมนต์ และศาลาการเปรียญ ปูชนียวัตถุที่สำคัญ คือ พ*ระพุทธเขมพรรณรังษี* เป็นพระประธานในอุโบสถ หน้าตักกว้าง 1.5 เมตร ศิลปะสุโขทัย และมีเจดีย์ทรงมอญ 

ภายในวัดยังเป็นที่ตั้งของพิพิธภัณฑ์วัดสังลาน ก่อตั้งขึ้นใน ปี พ.ศ. 2553 เป็นอาคารจัดแสดงเป็นอาคารสองชั้นได้รับการสนับสนุนการก่อสร้างจากเทศบาลตำบล ส่วนข้าวของจัดแสดงในพิพิธภัณฑ์เป็นวัตถุดั้งเดิมของวัดและได้รับบริจาควัตถุต่าง ๆ ชั้นล่างอาคารนำเสนอนิทรรศการประเพณีสำคัญของชาวมอญ จำลองครัวไฟ เครื่องปั้นดินเผา และเครื่องมือเครื่องใช้ทางการเกษตร ส่วนชั้นที่สองวัตถุจัดแสดงเป็นวัตถุที่เกี่ยวเนื่องทางศาสนาของวัดแต่เดิม อาทิ กล่องไม้เก็บคัมภีร์ใบลาน สมุดข่อย ภาษามอญและไทย เครื่องลายคราม เครื่องทองเหลือง เป็นต้น

## อ้างอิง

สังลาน
สังลาน
เวียงทอง สีพันดอน

**เวียงทอง สีพันดอน** () เป็นนักการเมืองชาวลาว สมาชิกพรรคประชาชนปฏิวัติลาว (LPRP) เป็นบุตรสาวอดีตประธานพรรค คำไต สีพันดอน และน้องสาวสอนไซ สีพันดอน ปัจจุบันดำรงตำแหน่งเป็นประธานหน่วยงานตรวจสอบของรัฐ และเป็นภรรยาคำแพง ไซสมแพง

## อ้างอิง

### บรรณานุกรม
*หนังสือ:*
* 

หมวดหมู่:ผู้ว่าแขวงจำปาศักดิ์
หมวดหมู่:รัฐมนตรีลาว
หมวดหมู่:สมาชิกพรรคประชาชนปฏิวัติลาว
หมวดหมู่:ไม่ทราบปีเกิด (บุคคลที่ยังมีชีวิตอยู่)
หมวดหมู่:ไม่ทราบสถานที่เกิด (บุคคลที่ยังมีชีวิตอยู่)
หมวดหมู่:บุตรของประธานาธิบดีลาว
หมวดหมู่:บุตรของนายกรัฐมนตรีลาว
เขตเป่าอัน

**เขตเป่าอัน** () เป็นหนึ่งในสิบเขตของเชินเจิ้น มณฑลกวางตุ้ง ประเทศจีน ตั้งอยู่ทางตะวันตกเฉียงเหนือของเชินเจิ้น และฝั่งตะวันออกของปากแม่น้ำเพิร์ล เขตเป่าอันเป็นหนึ่งในสองเขตที่ตั้งอยู่นอกเขตเศรษฐกิจพิเศษเชินเจิ้น อีกแห่งหนึ่งคือเขตหลงกัง และยังเป็นเขตที่ใหญ่ที่สุดในเชินเจิ้นอีกด้วย มีพื้นที่ทั้งหมด 733 ตารางกิโลเมตร และจากการสำมะโนประชากรในปี ค.ศ. 2018 มีประชากร 3,257,800 คน

เขตนี้เป็นที่ตั้งของท่าอากาศยานนานาชาติเชินเจิ้นเป่าอัน ซึ่งเป็นศูนย์กลางอุตสาหกรรมที่มีโรงงานอิเล็กทรอนิกส์จำนวนมาก

## การขนส่ง
ท่าอากาศยานนานาชาติเชินเจิ้นเป่าอันตั้งอยู่ในเขตนี้ รถไฟใต้ดินเซินเจิ้นสาย 1, 5 และ 11 ผ่านเขตนี้ในบางจุด

### รถไฟใต้ดินเซินเจิ้น
ปัจจุบันเขตเป่าอันให้บริการรถไฟใต้ดิน 6 สายที่ดำเนินการโดยรถไฟใต้ดินเซินเจิ้น:
* 30px|alt=(1)|รถไฟใต้ดินเชินเจิ้น สาย 1 สาย 1 (ลัวเป่า)
* 30px|alt=(1)|รถไฟใต้ดินเชินเจิ้น สาย 5 สาย 5 (หวนจง)
* 30px|alt=(1)|รถไฟใต้ดินเชินเจิ้น สาย 6 สาย 6 (กวงหมิง)
* 30px|alt=(1)|รถไฟใต้ดินเชินเจิ้น สาย 11 สาย 11 (สนามบิน)
* 30px|alt=(1)|รถไฟใต้ดินเชินเจิ้น สาย 12 สาย 12 (หนานเป่า)
* 30px|alt=(1)|รถไฟใต้ดินเชินเจิ้น สาย 20 สาย 20 (ฝูหย่ง)

## อ้างอิง

## แหล่งข้อมูลอื่น

*Bao'an District Government Official website
*Bao'an District Government Official website 

เป่าอัน
ทอร์นาโดมัวร์ ค.ศ. 2013

ในตอนบ่ายของวันจันทร์ที่ 20 พฤษภาคม ค.ศ. 2013 มีทอร์นาโดขนาดใหญ่และมีกำลังมากในระดับEF5 เคลื่อนที่ไปทางเมืองมัวร์ รัฐโอกลาโฮมา และบริเวณใกล้เคียง ด้วยความเร็วลมสูงสุดประมาณ  ทำให้มีผู้เสียชีวิต 24 คน (เพิ่มสองคนที่บาดเจ็บทางอ้อม)และมีผู้บาดเจ็บ 212 คน

ทอร์นาโดเริ่มแตะพื้นในบริเวณตะวันตกเฉียงเหนือของนิวแคสเซิลในเวลา 14:56 น. ตามโซนเวลากลาง (19:46 น. UTC) และเคลื่อนที่เป็นเวลา 37 นาที กินพื้นที่มากกว่า  ข้ามเขตที่มีประชากรแน่นหนาของเมืองมัวร์ โดยมีความกว้างสูงสุด  มันเคลื่อนตัวตามเส้นทางเดียวกันกับทอร์นาโดสะพานครีก-มัวร์ ค.ศ. 1999 ซึ่งมีพายุขนาดเล็กกว่าแต่มีผู้เสียชีวิตมากกว่า อย่างไรก็ตาม ไม่มีโรงเรียนใดและบ้านไม่กี่หลังในบริเวณนี้ที่สร้างห้องหลบพายุก่อนที่พายุมัวร์จะมา

## อ้างอิง

## แหล่งข้อมูลอื่น

*Preliminary Reconnaissance of the May 20, 2013, Newcastle-Moore Tornado in Oklahoma (National Institute of Standards and Technology)
*Moore, Oklahoma Tornadoes (1890-Present) from the National Oceanic and Atmospheric Administration

### วิดีโอ
* 
* 
* 
* 
* Family that lived through the tornado

### แผนที่
* [//google.org/crisismap/2013-oklahoma-tornado?hl=en&llbox=35.324705%2C35.318166%2C-97.513319%2C-97.527192&t=CUSTOM&layers=9%2C7%2C11%2C8%2Clayer2%2Clayer11%2C10%3A100 Satellite images of Moore taken on May 22, 2013 – two days after the tornado] from Google Crisis Response
* Map of tornado path and damage from *[[The New York Times]]*
* Map of tornadoes in OKC metro area since 1950 from the *[[Los Angeles Times]]*
* 2011 Moore City Map from City of Moore
* 2013 Oklahoma City Metro Map from Oklahoma Department Of Transportation

หมวดหมู่:ภัยพิบัติธรรมชาติในประเทศสหรัฐ ค.ศ. 2013
หมวดหมู่:ทอร์นาโดระดับ F5
หมวดหมู่:ทอร์นาโดในรัฐโอกลาโฮมา
มัวร์
วัดสอนดีศรีเจริญ

**วัดสอนดีศรีเจริญ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงชำอ้อ อำเภอหนองเสือ จังหวัดปทุมธานี มีที่ดินตั้งวัดเนื้อที่ 11 ไร่ 1 งาน 86 ตารางวา โฉนดเลขที่ 1215 ทิศเหนือยาว 83 วา 1 ศอก ทิศใต้ยาว 78 วา 3 ศอก ทิศตะวันออกยาว 50 วา ทิศตะวันตกยาว 48 วา 3 ศอก

วัดสอนดีศรีเจริญได้รับอนุญาตสร้างวัดเมื่อวันที่ 5 เมษายน พ.ศ. 2468 ไม่ทราบนามผู้สร้าง แรกเดิมชื่อว่า "วัดสอนศรีเจริญ" ต่อมาเปลี่ยนนามมาเป็น **วัดศรีเจริญ** เมื่อ พ.ศ. 2483 ปัจจุบันวัดได้เปลี่ยนกลับไปใช้นามเดิมอีกครั้ง วัดได้รับพระราชทานวิสุงคามสีมาเมื่อวันที่ 24 ตุลาคม พ.ศ. 2482 ทางวัดได้ให้ทางราชการสร้างโรงเรียนในที่ดินของวัดด้วย คือ โรงเรียนวัดสอนดีศรีเจริญ วัดได้รับพระราชทานวิสุงคามสีมาครั้งหลังเมื่อวันที่ 29 พฤษภาคม พ.ศ. 2550

อาคารเสนาสนะที่สำคัญ ได้แก่ อุโบสถกว้าง 5 เมตร ยาว 15 เมตร สร้างเมื่อ พ.ศ. 2487 กุฏิสงฆ์จำนวน 2 หลัง สร้างเมื่อ พ.ศ. 2471 หอสวดมนต์สร้างเมื่อ พ.ศ. 2506 และศาลาการเปรียญสร้างเมื่อ พ.ศ. 2493

ปูชนียสถานที่สำคัญ คือ พระพุทธรูปปางมารวิชัย ศิลปะรัตนโกสินทร์ตอนต้น หน้าตักกว้าง 29 นิ้ว 1 องค์ (จีวรดอกพิกุล) พระพุทธรูปปางพระศรีอริยเมตไตรย์ ศิลปะรัตนโกสินทร์ตอนต้น หน้าตักกว้าง 29 นิ้ว 1 องค์ (จีวรดอกพิกุล)

## รายนามเจ้าอาวาส
* พระอธิการโท้ 
* พระอธิการยี้ 
* พระอธิการจิ๋ว 
* พระอธิการเชย พ.ศ. 2474–2478 
* พระครูโสภณธัญญคุณ (รส) พ.ศ. 2478–2539 
* พระอธิการปิยะ อาภาธโร พ.ศ. 2541 

## อ้างอิง

สอนดีศรีเจริญ
เรือนจำอะบูฆุร็อยบ์

**เรือนจำอะบูฆุร็อยบ์** () เป็นเรือนจำในอะบูฆุร็อยบ์ ประเทศอิรัก ตั้งอยู่ห่างจากแบกแดดไปทางทิศตะวันตก 32 กิโลเมตร เรือนจำนี้เคยเปิดดำเนินการในคริสต์ทศวรรษ 1950 และเป็นเรือนจำความมั่นคงสูงสุดที่มีการทรมาน การประหารชีวิตรายสัปดาห์ และสภาพแวดล้อมอันโหดร้าย ตั้งแต่คริสต์ทศวรรษ 1980 เรือนจำนี้ถูกซัดดัม ฮุสเซน และกองทัพสหรัฐในเวลาต่อมาใช้ควบคุมนักโทษทางการเมือง และเรือนจำนี้เป็นที่รู้จักกันในเรื่องการทรมานและวิสามัญฆาตกรรมก่อนจะถูกปิดใน ค.ศ. 2014

อะบูฆุร็อยบ์ได้รับความสนใจจากนานาชาติใน ค.ศ. 2003 หลังการบุกครองอิรัก เมื่อมีการเปิดโปงเรื่องอื้อฉาวจากการทรมานและทำร้ายนักโทษโดยผู้คุมในเรือนจำส่วนที่กองกำลังผสมที่นำโดยสหรัฐเป็นผู้ดำเนินการ ผู้สอบสวนชาวอิสราเอลก็อยู่ในอิรักร่วมกับกองกำลังผสม เพราะพวกเขาพูดภาษาอาหรับได้

ใน ค.ศ. 2006 สหรัฐได้ถ่ายโอนอำนาจควบคุมอะบูฆุร็อยบ์ทั้งหมดให้แก่รัฐบาลกลางอิรัก อะบูฆุร็อยบ์เปิดตัวใหม่ใน ค.ศ. 2009 ในชื่อ **เรือนจำกลางแบกแดด** () แต่ก็ถูกปิดตัวใน ค.ศ. 2014 เนื่องจากความกังวลในด้านความปลอดภัยจากสงครามกลางเมืองอิรัก ในปัจจุบัน เรือนจำนี้ยังคงว่างเปล่า และมีการค้นพบสุสานหมู่ในสมัยซัดดัมที่นี่

## ผู้ต้องขังคนสำคัญ
* อิบรอฮีม เอาวาด อิบรอฮีม อะลี อัลบัดรี
* แฟร์ซอด บอโซฟต์
* ยูนิส เคาะฎ็อยร์ อับบาส
* อิมาด อัลญะนาบี
* มะนาฎิล อัลญะมาดี
* อะบู อับดุรเราะห์มาน อัลบีลาวี
* บิล บาร์ลูน
* ษะฮี มุฮัมมัด ศ็อบบาร
* จอห์น นิโคล นักบินของกองทัพอากาศสหราชอาณาจักรที่ถูกยิงตกลงมาและจับกุมตัวโดยกองทัพอิรักในปฏิบัติการโล่ทะเลทราย

## อ้างอิง

## แหล่งข้อมูลอื่น

หมวดหมู่:การทรมานและการใช้อำนาจโดยมิชอบต่อนักโทษที่อะบูฆุร็อยบ์
หมวดหมู่:เรือนจำที่เลิกใช้งาน
หมวดหมู่:ข้อโต้แย้งในการบริหารของจอร์จ ดับเบิลยู. บุช
หมวดหมู่:การละเมิดสิทธิมนุษยชนในประเทศอิรัก
หมวดหมู่:เรือนจำทางทหาร
หมวดหมู่:เรือนจำในประเทศอิรัก
เดอะ ไพโอเนียร์ (ภาพยนตร์ 2021)

***เดอะ ไพโอเนียร์*** () เป็นภาพยนตร์ชีวประวัติอิงประวัติศาสตร์ของ **"หลี่ ต้าเจา"** หนึ่งในผู้ร่วมก่อตั้งพรรคคอมมิวนิสต์จีน อาจารย์มหาวิทยาลัยปักกิ่ง ผู้นำแนวคิดมาร์กซิสต์เข้ามาในประเทศจีน โดยมีความเชื่อว่า จะช่วยแก้ปัญหาเศรษฐกิจ ช่วยปลดแอกผู้หญิงและแรงงาน นำแสดงโดยนักแสดงชื่อดัง **จาง ซ่งเหวิน** (Zhang Songwen), **[[หลี่ อี้เฟิง]]** (Li Yifeng), **ถง ลี่ย่า** (Tong Liya) กำกับโดย ***สวี จ่านสง*** (Xu Zhanxiong) โดยมีผู้กำกับและโปรดิวเซอร์ชื่อดัง ***กวน หู*** (Guan Hu) เป็นผู้อำนวยการสร้าง เข้าฉายในโรงภาพยนตร์วันที่ 1 กรกฎาคม 2021 เพื่อรำลึกถึงงานครบรอบ 100 ปีพรรคคอมมิวนิสต์จีน 

## เรื่องย่อ
ภาพยนตร์บอกเล่าเหตุการณ์สำคัญในประวัติศาสตร์จีนช่วง ค.ศ. 1912 ถึง 1927 ซึ่งจีนยังอยู่ภายใต้การปกครองของรัฐบาลเป่ยหยาง ผ่านมุมมองของ **"หลี่ ต้าเจา"** (จาง ซ่งเหวิน) ซึ่งได้ชื่อว่าเป็น มาร์กซิสต์คนแรกของจีน หนึ่งในผู้ก่อตั้งหลักของพรรคคอมมิวนิสต์ เขาขับเคลื่อนและถ่ายทอดอุดมการณ์อันแรงกล้าให้เหล่าผู้ร่วมอุดมการณ์รุ่นใหม่อย่าง '''"เหมา เจ๋อตง"''' (หลี่ อี้เฟิง) และคนอื่นๆจากทุกสาขาอาชีพ ให้อุทิศตนอย่างมุ่งมั่นเพื่อปกป้องชาติ ปกป้องอุดมการณ์ เพื่อปฏิวัติประเทศ สร้างประเทศจีนใหม่

## นักแสดง

*

## โปรดักชั่น
แผนการสร้างภาพยนตร์ *The Pioneer*  เริ่มต้นตั้งแต่เดือนมีนาคม 2018  เริ่มดำเนินการถ่ายทำที่เซี่ยงไฮ้ เมื่อวันที่ 27 ธันวาคม 2020 

## อ้างอิง

## แหล่งข้อมูลอื่น

* 

หมวดหมู่:ภาพยนตร์
หมวดหมู่:ภาพยนตร์จีน
หมวดหมู่:ภาพยนตร์ชีวประวัติ
หมวดหมู่:ภาพยนตร์อิงประวัติศาสตร์
หมวดหมู่:ภาพยนตร์จีนที่ออกฉายในปี พ.ศ. 2564
ศิวะปาล สิงห์

**ศิวะปาล สิงห์** (; ; 6 กรกฎาคม ค.ศ. 1995 —) เป็นนักกีฬาพุ่งแหลนชาวอินเดีย

## ประวัติ
ศิวะปาล สิงห์เริ่มลงแข่งขันระดับนานาชาติครั้งแรกในการแข่งขันเอเชียนเกมส์ 2018 ที่จาการ์ตา ประเทศอินโดนีเซีย ซึ่งเขาทำผลงานจบอันดับที่แปดด้วยระยะ 74.11 เมตร ปีต่อมาเขาได้รับรางวัลเหรียญเงินในการแข่งขันกรีฑาชิงแชมป์เอเชีย 2019 ด้วยสถิติส่วนตัวใหม่ที่ระยะ 86.23 เมตร นอกจากนี้เขายังผ่านการคัดเลือกเข้าสู่การแข่งขันกรีฑาชิงแชมป์โลก 2019 ที่โดฮา ซึ่งเขาไม่สามารถผ่านเข้าสู่รอบชิงชนะเลิศได้โดยอันดันที่ 24 ด้วย ระยะ 78.97 เมตร และจากนั้นเขาได้รับรางวัลเหรียญทองในการแข่งขันมิลิทรีเวิลด์เกมส์ ที่อู่ฮั่น ด้วยระยะ 83.33 เมตร

## อ้างอิง

## แหล่งข้อมูลอื่น
* 

หมวดหมู่:บุคคลจากพาราณสี
หมวดหมู่:นักกรีฑาชาวอินเดีย
วัดบางกะจะ

**วัดบางกะจะ** เป็นวัดราษฎร์สังกัดคณะสงฆ์มหานิกาย ตั้งอยู่ในตำบลสำเภาล่ม อำเภอพระนครศรีอยุธยา จังหวัดพระนครศรีอยุธยา อาณาเขตพื้นที่เป็นที่ราบลุ่มริมฝั่งแม่น้ำเจ้าพระยาและแม่น้ำป่าสัก ตรงข้ามฝั่งแม่น้ำมองเห็นวัดพนัญเชิงแและป้อมเพชร บริเวณริมน้ำหน้าวัดเป็นหาดทรายมูลยาวตลอดแนว วัดนี้เป็นที่ตั้งค่ายของพม่าในสมัยอยุยา เพื่อต่อสู่กับทหารของสยามบริเวณป้อมเพชร

วัดบางกะจะ หรือ **วัดใหม่บางกระจะ** เดิมเรียก **วัดท้ายแหลมบางกระจะ** สร้างขึ้นเมื่อ พ.ศ. 2200 ได้รับพระราชทานวิสุงคามสีมา พ.ศ. 2210 

อาคารเสนาสนะที่สำคัญ ได้แก่ ศาลาการเปรียญกว้าง 11 เมตร ยาว 20 เมตร หอสวดมนต์สร้างเมื่อ พ.ศ. 2519 เป็นอาคารเสริมเหล็ก ปูพื้นปาเก้ กุฏิสงฆ์จำนวน 9 หลัง เป็นอาคารไม้ 7 หลัง คอนกรีตเสริมเหล็ก 2 หลัง อุโบสถ วิหาร และเจดีย์ ตั้งอยู่บนเนินถมสูง มีกำแพงสี่เหลี่ยมล้อมรอบ ฐานกำแพงปั้นปูนเป็นรูปบัวคว่ำ หลังกำแพงปั้นปูนเป็นลอนซ้อนกัน 3 ลอน มุมกำแพงเป็นเสาหัวเม็ดทรงมัณฑ์ นวิหารที่เหลือเพียงผนังสกัดหลัง เจาะช่องแนวตั้งเรียงกันเป็นจังหวะ ภายในช่องเรียงอิฐเป็นรูปมะหวดเหลี่ยม ข้างหน้ามีแท่นตั้งเศียรพระพุทธรูปแบบทวารวดีทำด้วยหินทราย 3 เศียร พื้นที่ระหว่างวิหารกับอุโบสถมีเจดีย์ตั้งอยู่บนฐานสี่เหลี่ยมเข้าใจว่าเป็นลักษณะของเจดีย์แบบล้านนา อุโบสถสร้างใหม่ขนาดเล็กภายในมีพระประธานเป็นพระพุทธรูปหล่อขึ้นใหม่ปางมารวิชัย อยู่ในซุ้มเรือนแก้วแบบพระพุทธชินราช พระอัครสาวกทำด้วยปูนปั้นยืนประนมมือ อยู่ด้านซ้ายและขวา หลังพระประธานมีพระพุทธรูปปูนปั้นที่ชำรุดตั้งอยู่บนฐาน รอบอุโบสถมีใบเสมาทำด้วยหินชนวนตั้งอยู่เป็นระยะส่วนใบเสมาเก่าที่เหลืออยู่ทำด้วยหินทราย ตั้งพิงฐานใบเสมาใหม่

## อ้างอิง

บางกะจะ
หมวดหมู่:โบราณสถานในจังหวัดพระนครศรีอยุธยา
วัดท่าหลวง

วัดท่าหลวง อาจหมายถึง
* **[[วัดท่าหลวง (จังหวัดพิจิตร)|วัดท่าหลวง]]** จังหวัดพิจิตร
* **[[วัดท่าหลวง (จังหวัดลพบุรี)|วัดท่าหลวง]]** จังหวัดลพบุรี
* **[[วัดท่าหลวง (จังหวัดนครราชสีมา)|วัดท่าหลวง]]** จังหวัดนครราชสีมา

ท่าหลวง
วัดมหาชัย

วัดมหาชัย อาจหมายถึง
* วัดมหาชัย จังหวัดขอนแก่น
* วัดมหาชัย จังหวัดมหาสารคาม
* วัดมหาชัย จังหวัดสกลนคร
* วัดมหาชัย จังหวัดหนองบัวลำภู
* วัดมหาชัยคล้ายนิมิตร จังหวัดสมุทรสาคร

มหาชัย
วัดศรีธรรมาราม

วัดศรีธรรมาราม อาจหมายถึง
* วัดศรีธรรมาราม พระอารามหลวง จังหวัดยโสธร
* วัดศรีธรรมาราม (ทุ่งกราด) จังหวัดชลบุรี
* วัดศรีธรรมาราม จังหวัดพัทลุง
* วัดศรีธรรมาราม จังหวัดสุรินทร์

ศรีธรรมาราม
ฐิตินันท์ แสงนาค

**ฐิตินันท์ แสงนาค** (เกิด 17 มีนาคม พ.ศ. 2504) เป็นอดีตสมาชิกสภาผู้แทนราษฎรจังหวัดขอนแก่น เขต 1 สังกัดพรรคอนาคตใหม่ ปัจจุบันสังกัดพรรคภูมิใจไทย

## ประวัติ
ฐิตินันท์ เกิดเมื่อวันที่ 17 มีนาคม พ.ศ. 2504 สำเร็จการศึกษาระดับปริญญาตรี นิเทศ​ศาสตรบัณฑิต สาขาวิชาการโฆษณา/การประชาสัมพันธ์ จากมหาวิทยาลัยราชภัฏเลย และปริญญาโท บริหารธุรกิจมหาบัณฑิต สาขาวิชาการบริหารการจัดการ จากมหาวิทยาลัยรามคำแหง

## การทำงาน
ฐิตินันท์ เคยลงสมัครรับเลือกตั้งสมาชิกวุฒิสภา ในปี 2557 แต่ไม่ได้รับเลือกตั้ง ต่อมาได้เข้าร่วมงานกับพรรคอนาคตใหม่ และลงสมัครรับเลือกตั้งสมาชิกสภาผู้แทนราษฎรจังหวัดขอนแก่นในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 และได้รับเลือกตั้งเป็น สส.สมัยแรก โดยเป็นผู้สมัครเพียงคนเดียวของพรรคอนาคตใหม่ที่ชนะการเลือกตั้งในพื้นที่ภาคตะวันออกเฉียงเหนือ 

ในเดือนตุลาคม 2562 เขาเป็นหนึ่งในกลุ่มสมาชิกพรรคอนาคตใหม่ที่ออกมาแสดงความไม่พอใจกับการบริหารงานของพรรค ซึ่งไม่เห็นความสำคัญของสมาชิกสภาผู้แทนราษฎรแบบแบ่งเขตเลือกตั้งกระทั่งต่อมาหลังพรรคอนาคตใหม่ถูกศาลรัฐธรรมนูญพิพากษาสั่งยุบพรรค เขาจึงย้ายไปสังกัดพรรคภูมิใจไทย

## เครื่องราชอิสริยาภรณ์

## อ้างอิง

หมวดหมู่:บุคคลจากจังหวัดขอนแก่น
หมวดหมู่:นักการเมืองจากจังหวัดขอนแก่น
หมวดหมู่:สมาชิกสภาผู้แทนราษฎรจังหวัดขอนแก่น
หมวดหมู่:นักการเมืองพรรคอนาคตใหม่
หมวดหมู่:นักการเมืองพรรคภูมิใจไทย
หมวดหมู่:บุคคลจากโรงเรียนขอนแก่นวิทยายน
หมวดหมู่:บุคคลจากมหาวิทยาลัยราชภัฏเลย
หมวดหมู่:บุคคลจากคณะบริหารธุรกิจ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ท.ม.
สุสานหลวงหมิงติ้ง

**ติงหลิง** (; ) เป็นสุสานในประเทศจีนที่ฝังพระศพของจักรพรรดิว่านลี่ พร้อมกับจักรพรรดินี 2 พระองค์คือ หวัง สีเจี่ย และ จักรพรรดินีเซี่ยวจิง พระพันปีหลวง เป็นหนึ่งในสุสานของจักรพรรดิสิบสามแห่งในสุสานหลวงราชวงศ์หมิงในเขตฉางผิง 45 กิโลเมตรทางเหนือของใจกลางกรุงปักกิ่ง ติงหลิงเป็นสุสานแห่งเดียวของจักรพรรดิราชวงศ์หมิงที่ถูกเปิดออก

จักรพรรดิว่านหลี่เป็นจักรพรรดิองค์ที่สิบสามของราชวงศ์หมิงและปกครองตั้งแต่ปี ค.ศ. 1572 ถึง 1620 สุสานของพระองค์ชื่อว่า ติงหลิง สร้างขึ้นระหว่างปี ค.ศ. 1584 ถึง 1590 และมีพื้นที่ 180,000 ตารางเมตร (1,937,503.9 ตารางฟุต) คนแรกที่แนะนำว่าควรขุดหลุมฝังพระศพคือนักประวัติศาสตร์และรองนายกเทศมนตรีปักกิ่ง หวู่ ฮั่น การขุดเริ่มขึ้นในเดือนพฤษภาคม ค.ศ. 1959 และแล้วเสร็จภายในหนึ่งปี พบสิ่งประดิษฐ์มากกว่า 3,000 ชิ้นในวังใต้ดินขนาด 1,195 ตารางเมตร (12,862.9 ตารางฟุต) วังประกอบด้วยห้องโถงห้าห้องพร้อมกำแพงบางส่วน และตั้งอยู่ใต้พื้นดินลึก 27 เมตร (89 ฟุต) ในปี ค.ศ. 1959 พิพิธภัณฑ์ติงหลิงได้เปิดให้ประชาชนทั่วไปได้เข้าชม

## อ้างอิง

## แหล่งข้อมูลอื่น
* 

หมวดหมู่:สิ่งก่อสร้างในปักกิ่ง
หมวดหมู่:สถาปัตยกรรมราชวงศ์หมิง
หมวดหมู่:สิ่งก่อสร้างในคริสต์ศตวรรษที่ 16
หมวดหมู่:แหล่งมรดกโลกในประเทศจีน
หมวดหมู่:สุสานในประเทศจีน
หมวดหมู่:สถานที่ท่องเที่ยวในปักกิ่ง
หมวดหมู่:การประหารชีวิตหลังมรณกรรม
หมวดหมู่:เหยื่อของการปฏิวัติวัฒนธรรม
หมวดหมู่:การประหารชีวิตภายหลังการตาย
แนนนา บลอนเดลล์

**แนนนา โอเรียนา บลอนเดลล์** (; เกิด 6 สิงหาคม พ.ศ. 2529) เป็นนักแสดงชาวสวีเดน เธอได้แสดงบนเวที โทรทัศน์ และภาพยนตร์ และเธอจะได้ปรากฎตัวในภาพยนตร์เรื่อง*[[แบล็ค วิโดว์ (ภาพยนตร์ พ.ศ. 2564)|แบล็ค วิโดว์]]*ของมาร์เวลสตูดิโอส์

## การศึกษา
เธอสำเร็จการศึกษาจากสถาบันศิลปะการละครแห่งสตอกโฮล์ม

## ผลงานการแสดง
### ภาพยนตร์

## อ้างอิง

หมวดหมู่:นักแสดงสวีเดน
หมวดหมู่:บุคคลที่เกิดในปี พ.ศ. 2529
หมวดหมู่:จักรวาลภาพยนตร์มาร์เวล
ดันเดอร์ มิฟฟลิน

**ดันเดอร์ มิฟฟลิน เพเพอร์คอมพานี อิงค์** () เป็นบริษัทสมมติที่ค้าขายกระดาษและอุปกรณ์สำนักงานในซีรีส์โทรทัศน์ของอเมริกาเรื่อง *[[The Office (American TV series)|ดิ ออฟฟิศ]]* เป็นบริษัทเทียบเท่าของเวอร์นนัม ฮ็อก (Wernham Hogg) ในต้นฉบับซีรีส์จากบริเตน และ Papiers Jennings กับ Cogirep ในฉบับดัดแปลงของแคนาดาฝรั่งเศส และ ฝรั่งเศส ตามลำดับ แรกเริ่มเดิมที่ ดันเดอร์ มิฟฟลินเป็นบริษัทสมมติทั้งหมด แต่ในท้ายที่สุดชื่อแบรนด์ได้ถูกนำไปใช้เพื่อเป็นสินค้าของสเตเปิลส์ และผู้ค้าอุปกรณ์สำนักงานอื่น ๆ

มีเว็บไซต์สองเว็บที่สร้างขึ้นเพื่อสนับสนุนบริษัทสมมตินี้ อันหนึ่งเป็นภาพของเว็บไซต์สาธารณะ และอีกเว็บที่จงใจทำให้เหมือนอินทราเน็ตของบริษัท NBC จำหน่ายสินค้าทางการจากดันเดอร์ มิฟฟลิน บนเว็บทางการของสตูดิโอ โลโกของบริษัทปรากฏตามสถานที่ต่าง ๆ ในดาวน์ทาวน์สแครนทัน รัฐเพนซิลเวเนีย สถานที่ในเรื่องของโชว์ สแครนทันกลายเป็นเมืองที่เป็นที่รู้จักในระดับนานาชาติจากดันเดอร์ มิฟฟลิน หลังโชว์ถูกปล่อยในระดับนานาชาติ ในสุนทรพจน์เนื่องในวันเซนต์แพทริก ปี 2008 ในย่านซับเอิร์บของดิกซันซิที นายกรัฐมนตรีไอร์แลนด์ในขณะนั้น เบอร์ที แอเฮิร์น เคยพูดถึงออฟฟิศสมมติในเมืองสแครนทัน

ในตอน "Dunder Mifflin Infinity" ของซีซันที่ 4 มีการระบุว่าบริษัทก่อตั้งขึ้นในปี 1949 โดยรอเบิร์ท ดันเดอร์ (แสดงโดยจอห์น อิงเกิล) และรอเบิร์ท มิฟฟลิน โดยตั้งขึ้นดั้งเดิมเพื่อจะขายบรักเค็ทที่ใช้ในงานก่อสร้าง ในตอน "Company Picnic" ของซีซันที่ 5  ระบุว่าผู้ร่วมก่อตั้งพบกันขณะทัวร์ดาร์ทมัธคอลเลจ ใน *[[U.S. News and World Report|ยูเอสนิวส์แอนด์เวิลด์รีพอร์ท]]* เปรียบเทียบดันเดอร์ มิฟฟลินกับบริษัทจริงหลายบริษัทที่มีขนาดพอกัน โดยระบุว่า "บริษัทกำลังเผชิญหน้ากับตลาดที่มีการแข่งขันสูงขึ้นเรื่อย ๆ เช่นเดียวกับบริษัทเล็ก ๆ อื่น ๆ อีกหลายแห่ง บริษัทไม่สามารถต่อสู้กับราคาขายที่ต่ำของคู่แข่งระดับบิกบ็อกซ์ อย่างสเตเพิลส์, ออฟฟิซแมกซ์ และ ออฟฟิซดีโพ และบริษัทเองก็ดูเหมือนจะกำลังกรีดเลือดลูกค้าบริษัทที่โฟกัสกับการลดค่าใช้จ่ายเช่นกัน"

## อ้างอิง

## แหล่งข้อมูลอื่น
* Archived version of official Website 

หมวดหมู่:บริษัทสมมุติ
หมวดหมู่:องค์กรสมมุติ
หมวดหมู่:ดิออฟฟิศ (ภาพยนตร์ชุดทางโทรทัศน์อเมริกัน)
หมวดหมู่:สถานที่สมมุติ
เขตฝูเถียน

**เขตฝูเถียน** (; ยฺหวิดเพ็ง: *fuk<sup>1</sup>tin<sup>4</sup> keoi<sup>1</sup>*) เป็นหนึ่งในสิบเขตของเชินเจิ้น มณฑลกวางตุ้ง ประเทศจีน ตั้งอยู่ใจกลางเขตเศรษฐกิจพิเศษเชินเจิ้น เขตนี้เป็นที่ตั้งของรัฐบาลและคณะกรรมการพรรคเทศบาลเชินเจิ้น ซึ่งเป็นย่านศูนย์กลางธุรกิจที่สำคัญของเชินเจิ้น มีพื้นที่ทั้งหมด 78.8 ตารางกิโลเมตร และจากการสำมะโนประชากรในปี ค.ศ. 2018 มีประชากร 1,633,700 คน

เขตฝูเถียนเป็นพื้นที่ย่านศูนย์กลางธุรกิจเป็นที่ตั้งของตึกระฟ้าจำนวนมากและอาคารที่สำคัญที่สุดของเชินเจิ้นเช่น แซ็กพลาซ่า, ไชนาเมอร์ชานส์แบงก์ทาวเวอร์ ศูนย์การเงินนานาชาติผิงอัน ซึ่งเป็นอาคารที่สูงเป็นอันดับสองของจีนและอันดับที่สี่ที่สูงที่สุดในโลก หอสมุดเชินเจิ้น หอแสดงคอนเสิร์ตเชินเจิ้น อาคารธนาคารเพื่อการพัฒนาเชินเจิ้น และศาลาว่าการนครเชินเจิ้น

## อ้างอิง

## แหล่งข้อมูลอื่น

* Futian Government Online 

ฝูเถียน
ยูฟ่ายูโรปาคอนเฟอเรนซ์ลีก ฤดูกาล 2021–22 รอบคัดเลือกและรอบเพลย์ออฟ (ตัวแทนที่ชนะเลิศจากลีก)

หน้านี้สรุป **ตัวแทนที่ชนะเลิศจากลีก** แต่ละนัดของ **ยูฟ่ายูโรปาคอนเฟอเรนซ์ลีก ฤดูกาล 2021–22 รอบคัดเลือกและรอบเพลย์ออฟ**.

แต่ละเวลาคือ CEST (UTC+2), ตามที่ระบุไว้โดยยูฟ่า (เวลาท้องถิ่น, ถ้าแตกต่าง, คืออยู่ในวงเล็บ).

## รอบคัดเลือกรอบสอง

### สรุปผลการแข่งขัน


|+ตัวแทนที่ชนะเลิศจากลีก

|}


### แมตช์

*รวมผลสองนัด เตอูตา ชนะ 3–2.*
----

*รวมผลสองนัด ริกา ชนะ 3–0.*
----

*รวมผลสองนัด มัคคาบีไฮฟา ชนะ 7–2.*
----

*รวมผลสองนัด เอชบี ทอร์ชาฟน์ ชนะ 6–0.*
----

*รวมผลสองนัด ลินฟีลด์ ชนะ 4–0.*
----

*รวมผลสองนัด ฟอลา แอ็ช ชนะ 3–1.*
----

*รวมผลสองนัด ฮิเบอร์เนียนส์ ชนะ 7–3.*
----

*รวมผลสองนัด ปริชตินา ชนะ 6–5.*
----

*รวมผลสองนัด โบโด/กลิมต์ ชนะ 6–0.*

## รอบคัดเลือกรอบสาม

### สรุปผลการแข่งขัน


|+ตัวแทนที่ชนะเลิศจากลีก

|}

### แมตช์

*รวมผลสองนัด มัคคาบีไฮฟา ชนะ 7–3.*
----

*รวมผลสองนัด ฟอา แอ็ช ชนะ 4–2.*
----

*รวมผลสองนัด แชมร็อกโรเวอส์ ชนะ 3–0.*
----

*รวมผลสองนัด ริกา ชนะ 4–2.*
----

*รวมผลสองนัด โบโด/กลิมต์ ชนะ 3–2.*

## รอบเพลย์ออฟ

### สรุปผลการแข่งขัน


|+ตัวแทนที่ชนะเลิศจากลีก

|}


### แมตช์

*รวมผลสองนัด โบโด/กลิมต์ ชนะ 3–2.*
----

*รวมผลสองนัด มัคคาบี ไฮฟา ชนะ 7–3.*
----

*รวมผลสองนัด ฟลอรา ชนะ 5–2.*
----

*รวมผลสองนัด ลินคอล์น เรด อิมป์ส ชนะ 4–2.*
----

*รวมผลสองนัด ไครัต ชนะ 7–2.*

## หมายเหตุ

## อ้างอิง

## แหล่งข้อมูลอื่น
*

*1M
ยูริ โฟร์มัน

**ยูริ โฟร์มัน** () นักมวยสากลและรับบีชาวอิสราเอล เป็นแชมป์โลกมวยสากลคนแรกของชาวอิสราเอล

## ประวัติ
 
## เกียรติประวัติ
*แชมป์ NABF รุ่นซูเปอร์เวลเตอร์เวท
**ชิง, 6 ธันวาคม 2550 ชนะคะแนน อันดรึย์ ซูคัน () ที่แพราไดส์เทียเตอร์, นครนิวยอร์ก, สหรัฐ
**ป้องกันครั้งที่ 1, 3 เมษายน 2551 ชนะคะแนน ซาอุล โรมัน () ที่เอวิเอชันสปอร์ตแอนด์อีเวนท์เซนเตอร์, นครนิวยอร์ก,​ สหรัฐ
**ป้องกันครั้งที่ 2, 13 ธันวาคม 2551 ชนะคะแนน เจมส์ มัวร์ () ที่บอร์ดวอล์กฮอล, นครแอตแลนติก, สหรัฐ
*แชมป์โลก WBA รุ่นซูเปอร์เวลเตอร์เวท
**ชิง, 14 พฤศจิกายน 2552 ชนะคะแนน ดานิเอล ซานโตส () ที่เอ็มจีเอ็มแกรนด์ลาสเวกัส, แพราไดส์, สหรัฐ
**เสียแชมป์, 5 มิถุนายน 2553 แพ้ทีเคโอยก 9 มิเกล กอตโต () ที่สนามกีฬาแยงกี, นครนิวยอร์ก, สหรัฐ
*ชิงแชมป์ต่อไปนี้แต่ไม่สำเร็จ
**ชิงแชมป์โลก WBA และ IBO รุ่นซูเปอร์เวลเตอร์เวท, 13 มกราคม 2560 แพ้ทีเคโอยก 4 เอริสลันดิ ลารา () ที่ไฮแอเลียพาร์กเรซแทรค, ไฮแอเลีย, สหรัฐ
**ชิงแชมป์ ABF USA และ UBO International รุ่นซูเปอร์เวลเตอร์เวท (ที่ว่าง), 19 มิถุนายน 2564 แพ้คะแนน จิมมี วิลเลียมส์ () ที่บักเก็ตเฮดไฟท์คลับ, แอตแลนตา, สหรัฐ

## อ้างอิง

## แหล่งข้อมูลอื่น
*สถิติการชก boxrec.com

หมวดหมู่:นักกีฬาชาวยิว
หมวดหมู่:ชาวอิสราเอลเชื้อสายเบลารุส 
หมวดหมู่:ชาวยิวอิสราเอล 
หมวดหมู่:แชมป์โลก WBA
หมวดหมู่:แชมป์ NABF
โอลิเวียร์ ริชเตอร์ส

**โอลิเวียร์ ริชเตอร์ส** (; เกิด 5 กันยายน พ.ศ. 2532) เป็นนักเพาะกาย นักแสดง นายแบบชาวดัตช์ และเป็นผู้ก่อตั้งและซีอีโอของ Muscle Meat เขามีชื่อเสียงจากความสูง 221 เซนติเมตรและรูปร่างที่สูงตระหง่าน เขาถ่ายแบบขึ้นปกนิตยสาร*[[เมนส์เฮลต์]]* เนเธอร์แลนด์ฉบับเดือนพฤศจิกายน พ.ศ. 2561 และเป็นหัวข้อของสารคดีให้นิตยสาร เขาได้รับการสัมภาษณ์ในรายการ *[[Good Morning Britain (2014 TV programme)|กู้ดมอร์นิ่งบริเตน]]* ในเดือนเมษายน พ.ศ. 2562 ซึ่งได้มีการพูดคุยถึงบทบาทการแสดงที่กำลังจะมาถึงของเขา และเขาได้เปิดเผยว่า ริชาร์ด คีล เป็นแรงบันดาลใจของเขา ซึ่งนักแสดงที่มีส่วนสูงเท่ากันซึ่งได้แสดงเป็นลูกน้องของจอวส์ ในภาพยนตร์*[[เจมส์ บอนด์]]* สองเรื่อง

ในปี พ.ศ. 2562 มีการประกาศว่าริชเตอร์สได้รับบทในภาพยนตร์ปี พ.ศ. 2564 เรื่อง *[[แบล็ค วิโดว์ (ภาพยนตร์ พ.ศ. 2564)|แบล็ค วิโดว์]]* ในบทบาทรอง และเขาจะปรากฏตัวในเรื่อง *[[The King's Man|เดอะคิงส์แมน]]* และ *[[Louis Wain (film)|หลุยส์ เวน]]*

## อ้างอิง

หมวดหมู่:นักแสดงดัชต์
หมวดหมู่:บุคคลที่เกิดในปี พ.ศ. 2532
หมวดหมู่:จักรวาลภาพยนตร์มาร์เวล
หมวดหมู่:ยักษ์ (เรื่องปรัมปราตะวันตก)
จอสก์

**จอสก์** (; ) หรือ **แบนแดเรจอสก์** (; ) เป็นเมืองหลักของเทศมณฑลจอสก์ จังหวัดโฮร์โมซกอน ประเทศอิหร่าน จากสำมะโน พ.ศ. 2549 เมืองนี้มีประชากร 11,133 คนใน 2,406 ครัวเรือน

จอสก์เป็นเมืองท่าที่ตั้งอยู่ที่ริมอ่าวโอมาน ห่างจากเตหะรานไปทางทิศใต้ประมาณ  ทำหน้าที่เป็นเมืองหลักของเทศมณฑลจอสก์ และเป็นที่ตั้งฐานทัพแห่งหนึ่งของกองทัพเรืออิหร่านซึ่งตั้งขึ้นในวันที่ 28 ตุลาคม พ.ศ. 2551
ฐานทัพนี้ทำให้กองทัพเรืออิหร่านสามารถควบคุมช่องแคบฮอร์มุซเพื่อไม่ให้ "ศัตรู" ผ่านเข้าไปในอ่าวเปอร์เซียได้

## ภูมิอากาศ

## อ้างอิง

## แหล่งข้อมูลอื่น
* 

หมวดหมู่:เมืองในประเทศอิหร่าน
มิเชล ลี

**มิเชล ลี** (; เกิด 2 สิงหาคม พ.ศ. 2521) (หรือที่รู้จักในชื่อ **มิเชล ชาร์ลีน ลี** และ**มิเชล ซี. ลี**) เป็นศิลปินด้านศิลปะการต่อสู้ สตันท์หญิง และนักแสดงชาวอเมริกัน ตั้งแต่ช่วงต้นทศวรรษ 2000 ลีได้จัดเตรียมงานสตันท์และการจับภาพเคลื่อนไหวให้กับภาพยนตร์ ละครชุดทางโทรทัศน์ และวิดีโอเกมหลายสิบเรื่อง และยังแสดงบทบาทของ เอดา วอง ในเรื่อง *[[เรซิเดนต์อีวิล 6]]* และ Mileena ในฤดูกาลที่สองของ *[[Mortal Kombat: Legacy]]*

## บทบาท
### ภาพยนตร์

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2521
หมวดหมู่:จักรวาลภาพยนตร์มาร์เวล
ตำบลจอสก์

**จอสก์** () เป็นตำบลในอำเภอกลาง เทศมณฑลจอสก์ จังหวัดโฮร์โมซกอน ประเทศอิหร่าน แบ่งออกเป็น 23 หมู่บ้าน จากสำมะโน พ.ศ. 2549 ตำบลนี้มีประชากร 6,392 คนใน 1,239 ครัวเรือน

## อ้างอิง
จอสเคโคฮ์เน

**จอสเคโคฮ์เน** () เป็นหมู่บ้านในตำบลจอสก์ อำเภอกลาง เทศมณฑลจอสก์ จังหวัดโฮร์โมซกอน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 899 คนใน 200 ครัวเรือน

## อ้างอิง
คิม ย็อง-แด

**คิม ย็อง-แด** (; เกิด 2 มีนาคม พ.ศ. 2539) เป็นนักแสดงชาวเกาหลีใต้ เขามีชื่อเสียงจากละครมัธยมปลายเรื่อง *[[Extraordinary You|เอ็กตราออดินารียู]]* ทางช่อง เอ็มบีซี (2019) ไม่นานมานี้ เขาได้แสดงในซีรีส์ทาง SBS เรื่อง เดอะเพนเฮาส์:วอร์อินไลฟ์ (2020) และละครโทรทัศน์เรื่อง *[[Cheat on Me If You Can|ชีทออนมีอิฟยูแคน]]* ทางช่อง KBS2 (2020)

## ผลงานการแสดง
### ละครโทรทัศน์

## อ้างอิง

## แหล่งข้อมูลอื่น

หมวดหมู่:นักแสดงชายชาวเกาหลีใต้
หมวดหมู่:บุคคลที่เกิดในปี พ.ศ. 2539
วัดบุญบางสิงห์

**วัดบุญบางสิงห์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสวนพริกไทย อำเภอเมืองปทุมธานี จังหวัดปทุมธานี

วัดบุญบางสิงห์ได้รับอนุญาตตั้งวัดเมื่อวันที่ 3 กันยายน พ.ศ. 2535 ผู้ขออนุญาตให้สร้างวัดคือ นางสมบุญ นิลกร มีเจ้าอาวาสรูปแรกคือ  	พระครูบุญมังคลาจาร (สมศักดิ์ มงฺคโล) ท่านยังเป็นผู้ออกแบบและดำเนินการก่อสร้างอุโบสถด้วยตัวท่านเอง นอกจากนั้นท่านยังได้สร้างวัตถุมงคล เช่น ตะกรุดมหารูด ตำรา อาจารย์เที่ยง น่วมมานา เบี้ยแก้ ตำราอาจารย์เที่ยง น่วมมานา ตุ๊กแก 2 หาง และนางกวักพลังสอง เป็นต้น จากนั้นเมื่อท่านอาพาธเจ้าคณะจังหวัดปทุมธานี มีการแต่งตั้งเจ้าอาวาสรูปใหม่ คือ พระครูมหาสุริยัน ธมฺมทสฺสี ป.ธ.6 จากวัดเขียนเขต

## อ้างอิง

บุญบางสิงห์
เอตเทลอออต

***เอตเทลอออต*** (; ) เป็นหนังสือพิมพ์รายวันภาษาเปอร์เซียที่ตีพิมพ์ในประเทศอิหร่าน โดยเป็นหนึ่งในสิ่งตีพิมพ์ที่เก่าแก่ที่สุดของประเทศ และเป็นหนังสือพิมพ์ภาษาเปอร์เซียที่เก่าแก่ที่สุดในโลกที่ยังดำเนินการอยู่ โดยมีจุดยืนอนุรักษนิยม และเน้นด้านการเมือง วัฒนธรรม สังคม และเศรษฐกิจ ก่อนการปฏิวัติใน ค.ศ. 1979 หนังสือพิมพ์นี้มีความเกี่ยวข้องกับ Abbas Masoudi (ค.ศ. 1895–1974) ผู้ก่อตั้งคนสำคัญ   

## อ้างอิง

## ข้อมูล
* 

หมวดหมู่:หนังสือพิมพ์ที่ตีพิมพ์ในประเทศอิหร่าน
หมวดหมู่:สื่อสังคมในเตหะราน
หมวดหมู่:หนังสือพิมพ์ภาษาเปอร์เซีย
โคเมฮร์

**โคเมฮร์** () เป็นหมู่บ้านในตำบลโคเมฮร์ เทศมณฑลเซพีดอน จังหวัดฟอร์ส ประเทศอิหร่าน จากสำมะโน พ.ศ. 2549 หมู่บ้านนี้มีประชากร 1,722 คนใน 379 ครัวเรือน

## ประวัติ
ในช่วงพายุหิมะในประเทศอิหร่าน ค.ศ. 1972 หมู่บ้านนี้ถูกฝังในหิมะ โดยไม่มีผู้รอดชีวิต

## อ้างอิง
วัดสุวรรณจินดาราม

**วัดสุวรรณจินดาราม** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลคูบางหลวง อำเภอลาดหลุมแก้ว จังหวัดปทุมธานี มีที่ดินตั้งวัดเนื้อที่ 11 ไร่ 3 งาน 18 ตารางวา มีที่ธรณีสงฆ์จำนวน 1 แปลง เนื้อที่ 4 ไร่ 3 งาน 52 ตารางวา มีสะพานจากที่ตั้งวัดออกไปสู่ถนนสาธารณะ สร้างเมื่อประมาณ พ.ศ. 2503

วัดสุวรรณจินดารามเริ่มสร้างเมื่อ พ.ศ. 2489 โดยมีนายทองคำ เนินกร่าง เป็นผู้รายงานขอสร้างวัด พร้อมกับมีผู้ร่วมดำเนินการอีก 5 คน คือ นายเลื่อน โพธิ์เขียว นายปุ้ม ธัญญวิกัย นายอยู่ ใจมั่น นายโป๊ะ กล้าหาญ นายทรง ธัญญวิกัย โดยที่ดินสร้างวัด นายเทียบและนางจ่าง สมประสงค์ บริจาคเนื้อที่ 6 ไร่ ได้ซื้อเพิ่มเติมอีก 5 ไร่เศษ กระทรวงศึกษาธิการประกาศตั้งวัดเมื่อวันที่ 2 มีนาคม พ.ศ. 2490 ตั้งนามวัดว่า "วัดสุวรรณจินดาราม" เพื่อเป็นเกียรติแก่นายทองคำ เนินกร่าง ผู้เป็นหัวหน้าที่คิดริเริ่มสร้างวัด แรกเดิมชาวบ้านนิยมเรียกว่า **วัดใหม่** ได้รับพระราชทานวิสุงคามสีมาเมื่อวันที่ 19 กุมภาพันธ์ พ.ศ. 2491 เขตวิสุงคามสีมากว้าง 40 เมตร ยาว 50 เมตร ทางวัดยังได้เปิดสอนพระปริยัติธรรมตั้งแต่ พ.ศ. 2515

อาคารเสนาสนะที่สำคัญ ได้แก่ อุโบสถกว้าง 8 เมตร ยาว 23 เมตร สร้างเมื่อ พ.ศ. 2506 ภายในมีพระประธาน 2 องค์ หน้าตักกว้าง 1.02 เมตร เป็นพระพุทธรูปแบบสุโขทัย อีกองค์หนึ่งเป็นแบบเชียงแสน หน้าตักกว้าง 1.08 เมตร จอมพลสฤษดิ์ ธนะรัชต์และท่านผู้หญิงวิจิตรา ธนะรัชต์สร้างถวายไว้ กุฏิสงฆ์จำนวน 7 หลัง เป็นอาคารไม้และครึ่งตึกครึ่งไม้ หอสวดมนต์ ศาลาการเปรียญ และศาลาท่าน้ำ

## อ้างอิง

สุวรรณจินดาราม
สุวรรณจินดาราม
ตำบลคอคอน

**คอคอน** () เป็นตำบลในอำเภอกลาง เทศมณฑลโบเยร์แอฮ์แมด จังหวัดโคฮ์กีลูเยและบูเยแรฮ์แมด ประเทศอิหร่าน แบ่งออกเป็น 16 หมู่บ้าน จากสำมะโน พ.ศ. 2549 หมู่บ้านนี้มีประชากร 2,281 คนใน 497 ครัวเรือน

## ประวัติ
ในช่วงพายุหิมะในประเทศอิหร่าน ค.ศ. 1972 หลายหมู่บ้านในตำบลนี้ถูกฝังในหิมะ โดยไม่มีผู้รอดชีวิต

## อ้างอิง
วัดรางกำหยาด

**วัดรางกำหยาด** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางภาษี อำเภอบางเลน จังหวัดนครปฐม เนื้อที่ตั้งวัด 17 ไร่ ที่ธรณีสงฆ์ 46 ไร่ 56 ตารางวา 

ชื่อรางกำหยาด หมายถึง ร่องน้ำฝนที่ไหลตามธรรมชาติ เพราะในปัจจุบัน คลองรางกำหยาดซึ่งเป็นรางน้ำ ไหลตามธรรมชาติ ยังปรากฏอยู่หลังโรงเรียนวัดรางกำหยาด ห่างไปทางทิศเหนือประมาณ 300 เมตร มูลเหตุที่จะสร้างวัดรางกำหยาด เนื่องจากประชาชนที่อาศัยอยู่ในแถบถิ่นนั้น มีความเลื่อมใสศรัทธาในบวรพุทธศาสนา พิจารณาเห็นว่าในท้องถิ่นนี้น่าจะได้มีวัดไว้สักแห่งหนึ่ง นายตาล สุพรรณไพ กับนายฟ้ง ท่านทั้งสองได้ อุทิศที่ดินของตนให้เป็นที่สำหรับสร้างวัดคนละครึ่ง เป็นเนื้อที่ 16 ไร่ 26 ตารางวา พร้อมทั้งได้ชักชวนประชาชนมาประชุมปรึกษาหารือ ในการสร้างวัดขึ้น เริ่มแรก ได้ช่วยกันหักร้างถางพงสร้างเป็นสำนักสงฆ์ขึ้นก่อน โดยสร้างกุฏิหลังเล็กๆ ขึ้น เป็นที่สำหรับ พระสงฆ์ได้พักอาศัย หลังคามุงด้วยแฝกเริ่มสร้างเมื่อ พ.ศ. 2435 เมื่อแรกตั้งเป็นสำนักสงฆ์ มีชื่อว่า สำนักสงฆ์รางกำหยาด หรือสำนักสงฆ์อะไรหลักฐานไม่ปรากฏ เมื่อได่หักร้างถางพงและสร้างกุฏิสงฆ์เสร็จแล้วก็ได้นิมนต์ให้ หลวงพ่อแฉ่ง มาเป็นเจ้าอาวาสและจำพรรษาอยู่ที่สำนักสงฆ์แห่งนี้พร้อมด้วย หลวงตาเดื่อย

วัดรางกำหยาดตั้งวัดเมื่อ พ.ศ. 2459 ได้รับพระราชทานวิสุงคามสีมาเมื่อวันที่ 26 กันยายน พ.ศ. 2544 มีปูชนียวัตถุที่สำคัญ คือ หลวงพ่อบางว้าอัญเชิญมาจากวัดอมรินทรารามวรวิหาร

## รายนามเจ้าอาวาส
* หลวงตาแฉ่ง 
* หลวงตาเตื่อย 
* หลวงตาอ่วม 
* หลวงพ่อบุญ จนฺโท พ.ศ. 2453–2467 
* หลวงพ่อเจริญ ปริปุณฺโณ พ.ศ. 2467–2495 
* พระครูวิสุทธิ์คุณาธาร (ชุติมา) พ.ศ. 2496–2529 
* พระมหาเพลิน ธมฺมกาโม ป.ธ.7 พ.ศ. 2531–2542 
* พระมหาสมชัย ฐิติธมฺโม ป.ธ.7 พ.ศ. 2543–2552 
* พระครูวินัยธร ทวีป ปสนฺโน พ.ศ. 2556 

## อ้างอิง

รางกำหยาด
รางกำหยาด
วัดบึงลาดสวาย

**วัดบึงลาดสวาย** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางภาษี อำเภอบางเลน จังหวัดนครปฐม มีเนื้อที่ตั้งวัด 37 ไร่ 2 งาน ที่ธรณีสงฆ์ 9 ไร่ 3 งาน

วัดบึงลาดสวายประกาศตั้งวัดเมื่อวันที่ 5 เมษายน พ.ศ. 2457 ได้รับพระราชทานวิสุงคามสีมาเมื่อวันที่ 20 พฤศจิกายน พ.ศ. 2467 

วัดบึงลาดสวายเป็นวัดของชุมชนชาวมอญ เป็นหนึ่งใน 7 วัดที่ชุมชนมอญกระทุ่มมืดสร้างไว้ มีเสาหงส์แสดงสัญลักษณ์วัดมอญ นับเป็นวัดที่ยึดถือขนบประเพณีแบบมอญไว้อย่างค่อนข้างสมบูรณ์ เช่น การสวดมนต์ ทำวัตรของพระภิกษุสามเณร จะสวดเป็นภาษามอญทั้งหมด มีประเพณีชาวมอญ เช่น ประเพณีการเผาศพพระมอญ ประเพณีตักบาตรน้ำผึ้ง ประเพณีตักบาตรดอกไม้ (ชอนกาว) ประเพณีสงกรานต์ไทยรามัญมีพิธีสรงน้ำพระแบบไทยรามัญ

## รายนามเจ้าอาวาส
* พระอธิการเกร็ป จนฺทสิริ พ.ศ. 2447–2494 
* พระครูวงค์ เขมเทโว พ.ศ. 2494–2514 
* พระสุเมธมุนี (ลำพวน ธมฺมธโร ป.ธ.๗) พ.ศ. 2516

## อ้างอิง

บึงลาดสวาย
บึงลาดสวาย
แขวง (ประเทศเวียดนาม)

**แขวง** (; *เฝื่อง*; จื๋อโนม: 坊; ) เป็นเขตการปกครองระดับที่สองของประเทศเวียดนาม ซึ่งอยู่ในระดับเดียวกับ ตำบล (**') และ[[เขตบริหารพิเศษ (ประเทศเวียดนาม)|เขตบริหารพิเศษ]] (**') เดิมทีแขวงอยู่ภายใต้การบริหารของนครภายใต้จังหวัด เขต หรือเมืองระดับอำเภอ ต่อมาในปี  ค.ศ. 2025 ประเทศเวียดนามได้ยกเลิกหน่วยการปกครองระดับอำเภอ แขวงจึงถูกปรับเปลี่ยนให้ขึ้นตรงต่อนครภายใต้ส่วนกลาง หรือ จังหวัด ซึ่งทำให้แขวงกลายเป็นหน่วยการปกครองระดับที่สองของประเทศเวียดนาม

ณ วันที่ 16 มิถุนายน ค.ศ. 2025 ประเทศเวียดนามมีแขวงทั้งหมด 687 แขวง  ซึ่งในนครโฮจิมินห์มี 113 แขวง และฮานอยมี 51 แขวง แขวงที่มีพื้นที่ใหญ่ที่สุดคือแขวงฟงเดี่ยนในนครเว้ มีพื้นที่ 592.48 ตารางกิโลเมตร ในขณะที่แขวงที่มีพื้นที่น้อยที่สุดคือแขวงฮหว่าบิ่ญในนครโฮจิมินห์ มีพื้นที่ 0.98 ตารางกิโลเมตร

## อ้างอิง

หมวดหมู่:หน่วยการบริหารของประเทศเวียดนาม
แขวง
วัดทัพหลวง (จังหวัดนครปฐม)

**วัดทัพหลวง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทัพหลวง อำเภอเมืองนครปฐม จังหวัดนครปฐม

วัดทัพหลวง เดิมชื่อ **วัดแปดโรง** ตามชื่อของหมู่บ้านซึ่งมีชาวบ้านมาปลูกสร้างเป็นแบบบ้านหลังคามุงแฝกอยู่ 8 หลัง ส่วนชื่อวัดทัพหลวงตามชื่อตำบลที่ฝ่ายบ้านเมืองตั้งให้ สันนิษฐานว่าในสมัยสมเด็จพระเจ้าตากสินมหาราช (พ.ศ. 2310-2315) ได้ยกกองทัพมาถึง ณ ที่ตำบลทัพหลวง และคงได้หยุดไพร่พล ณ ที่แห่งนี้ ซึ่งใกล้กับบริเวณวัด สภาพพื้นที่ของวัดทัพหลวงในขณะนั้น เป็นพื้นที่แห้งแล้ง ไม่มีระบบชลประทานเหมือนในปัจจุบันนี้ การเพาะปลูกในขณะนั้นจึงไม่ได้ผลผลิต เป็นเหตุให้ประชาชนยากจน พระภิกษุที่จำพรรษาในวัดทัพหลวงต้องทนลำบากเพราะขาดแคลนน้ำ อยู่ในสภาพอดยาก อันเนื่องมาจากการทำบุญใส่บาตรของประชาชนน้อยลงเพราะความยากจนของชาวบ้าน เป็นเหตุให้พระภิกษุในวัดทัพหลวงย้ายไปจำพรรษาวัดอื่น

วัดทัพหลวงเริ่มก่อสร้างขึ้นเมื่อ พ.ศ. 2460 โดยมีนายอ่อน แป้นห้วยไผ่ อุทิศที่ดินถวายประมาณ 15 ไร่ ในระยะแรกได้สร้างศาลาการเปรียญขึ้น 1 หลัง ต่อมาถูกไฟไหม้ ต่อมาพระภิกษุนาค ได้ชักชวนชาวบ้านดำเนินการก่อสร้างศาลาการเปรียญขึ้นใหม่และได้ปกครองวัดมาอีก 1 ปี ต่อมา พ.ศ. 2461 วัดนี้ต้องถูกยุบ เนื่องจากไม่ได้ขออนุญาตสร้างวัดต่อคณะสงฆ์อย่างถูกต้อง จน พ.ศ. 2462 นายอ่อน แป้นห้วยไผ่ ได้เป็นหัวเรี่ยวหัวแรงชักชวนประชาชนดำเนินการก่อสร้างวัดขื้นใหม่อีกครั้งหนึ่ง และได้ขออนุญาตตั้งวัดอย่างถูกต้องต่อคณะสงฆ์ซึ่งก็ได้รับอนุญาตให้จัดตั้งได้ ชาวบ้านได้นิมนต์ พระภิกษุเรียบ จากวัดหนองปลาหมอ อำเภอบ้านโปร่ง จังหวัดราชบุรี มาเป็นผู้ปกครองวัด ในสมัยพระภิกษุเกิด จนฺทสโร เป็นเจ้าอาวาส ท่านได้เริ่มก่อสร้าง ศาลาการเปรียญ กุฏิสงฆ์ หอฉัน ศาสนสถานและศาสนวัตถุต่าง ๆ ยังเป็นผู้ริเริ่มสร้างโรงเรียนประชาบาลวัดทัพหลวงในปัจจุบัน วัดได้รับพระราชทานวิสุงคามสีมาเมื่อวันที่ 22 ตุลาคม พ.ศ. 2471

## อ้างอิง

ทัพหลวง
มะเค็ด

**มะเค็ด ก๊กม่วน เพชฌฆาตสีทอง** () เป็นพืชสกุล *Gelsemium* ลักษณะเป็นไม้เถาหรือไม้รอเลื้อย ใบเดี่ยวออกตรงข้าม แผ่นใบรูปไข่แกมรูปใบหอก กว้าง 1–5 เซนติเมตร ยาว 5–6 เซนติเมตร ปลายใบแหลม โคนใบสอบหรือมน ขอบใบเรียบ ดอกออกเป็นช่อกระจุกแยกแขนงตามปลายกิ่ง ยาวได้ถึง 12 เซนติเมตร โคนช่อดอกและโคนดอกมีใบประดับเล็ก  ๆ  ดอกสีเหลืองหรือสีเหลืองอมส้ม กลีบเลี้ยงรูปไข่ 5 กลีบ กว้าง 1–1.5 มิลลิเมตร ยาว 2–2.5 มิลลิเมตร กลีบดอกโคนติดกันเป็นหลอดยาว 7–9 มิลลิเมตร ปลายแยก 5 กลีบ กว้าง 3–5 มิลลิเมตร ยาว 4–6 มิลลิเมตร เกสรตัวผู้ 5 อัน ก้านชูอับเรณูยาว 3–14 มิลลิเมตร รังไข่อยู่เหนือชั้นกลีบดอก มี 2 ช่อง ก้านเกสรตัวเมียยาว 8–12 มิลลิเมตร ผลแบบแห้งแตก รูปรีแกมขอบขนาน กว้าง 3–4 มิลลิเมตร ยาว 4–10 มิลลิเมตร ภายในมีเมล็ดรูปรีขนาดเล็กมาก 8–10 เมล็ด

มะเค็ดกระจายพันธุ์ในเอเชียตะวันออกและเอเชียตะวันออกเฉียงใต้ ในประเทศไทยพบตามป่าดิบเขาและป่าดิบชื้น ความสูง 600–1500 เมตรเหนือระดับน้ำทะเล น้ำยางของมะเค็ดมีสารแอลคาลอยด์พิษ เช่น เจลเซมีน เจลเซมิซีน เจลเซวิรีน คูมีนและคูมินีน ทำให้สมองมึนงง รู้สึกสับสน กระตุ้นระบบประสาทส่วนกลาง สั่นและชัก ในค.ศ. 2012 มีรายงานผู้เสียชีวิตจากภาวะหัวใจหยุดเต้นหลังได้รับพิษชนิดนี้ในประเทศจีน

## อ้างอิง

## แหล่งข้อมูลอื่น
* 
* 

หมวดหมู่:พืชมีพิษ
กีฬาฟุตบอลในโอลิมปิกฤดูร้อน 2020 – รอบชิงชนะเลิศ ทีมชาย

**ฟุตบอลโอลิมปิกฤดูร้อน 2020 รอบชิงชนะเลิศ** เป็นการแข่งขันฟุตบอลทีมชายรอบชิงชนะเลิศในโอลิมปิกฤดูร้อน 2020 เพื่อตัดสินผู้ชนะการแข่งขันฟุตบอลชายในโอลิมปิกฤดูร้อน 2020 ที่ประเทศญี่ปุ่น การแข่งขันครั้งนี้จะเป็นรอบชิงชนะเลิศครั้งที่ 25 ของการแข่งขันฟุตบอลชายในโอลิมปิก ซึ่งเป็นการแข่งขันทุกสี่ปีที่แข่งขันโดยฟุตบอลทีมชาติชายของสมาคมสมาชิกของสหพันธ์ฟุตบอลนานาชาติ (ฟีฟ่า) เพื่อตัดสินเหรียญทองโอลิมปิก การแข่งขันจะจัดขึ้นที่สนามกีฬานานาชาติโยโกฮามะในเมืองโยโกฮามะ ประเทศญี่ปุ่น ในวันที่ 7 สิงหาคม พ.ศ. 2564 การแข่งขันรอบชิงชนะเลิศครั้งนี้เป็นการพบกันระหว่างแชมป์เก่า บราซิล กับสเปน

นับตั้งแต่ที่กีฬาฟุตบอลในโอลิมปิกเปลี่ยนมาจำกัดอายุผู้เล่นไม่เกิน 23 ปีในปี 1992 บราซิลได้เข้าชิงเหรียญทองมาแล้วสองครั้งติดต่อกัน พวกเขาพ่ายแพ้ต่อเม็กซิโกในปี 2012 ก่อนที่จะกลับมาคว้าเหรียญทองได้ในปี 2016 สเปนได้ลงเล่นในรอบชิงชนะเลิศรายการนี้สองครั้ง หนึ่งในนั้นคือครั้งที่พวกเขาคว้าเหรียญทองในปี 1992 ที่พวกเขาเป็นเจ้าภาพ อีกครั้งคือครั้งที่พ่ายแพ้ต่อแคเมอรูนในปี 2000

นี่เป็นครั้งแรกที่ทั้งสองทีมพบกันในรอบชิงเหรียญทองของโอลิมปิกฤดูร้อน ก่อนหน้านี้ ทีมชุดใหญ่ของทั้งคู่พบกันมาแล้วในฟีฟ่าคอนเฟเดอเรชันส์คัพ 2013 นัดชิงชนะเลิศ ซึ่งบราซิลเอาชนะแชมป์โลกเก่าอย่างสเปนไปได้ 3–0 นอกจากนี้ ทั้งคู่ยังเคยพบกันในนัดชิงชนะเลิศฟุตบอลเยาวชนชิงแชมป์โลกปี 1985 และ 2003 และฟุตบอลโลกเยาวชนอายุไม่เกิน 17 ปี 2003 โดยบราซิลเป็นฝ่ายเอาชนะไปได้ทั้งหมด

## สนามแข่งขัน

การแข่งขันจะจัดขึ้นที่สนามกีฬานานาชาติโยโกฮามะในโยโกฮามะ จังหวัดคานางาวะ สนามแห่งนี้เคยใช้จัดการแข่งขันฟุตบอลระหว่างประเทศมาแล้ว ได้แก่ รอบรองชนะเลิศและรอบชิงชนะเลิศในฟีฟ่าคอนเฟเดอเรชันส์คัพ 2001 และการแข่งขันสามนัดในฟุตบอลโลก 2002 ซึ่งรวมถึงรอบชิงชนะเลิศที่ทีมชาติบราซิลชุดใหญ่ชนะเลิศในบั้นปลาย

## เส้นทางสู่รอบชิงชนะเลิศ

## การแข่งขัน



## อ้างอิง

## แหล่งข้อมูลอื่น
*Men's Olympic Football Tournament Tokyo 2020 , FIFA.com

ชิงชนะเลิศ
คณะกรรมการจัดการแข่งขันกีฬาโอลิมปิกและพาราลิมปิกแห่งโตเกียว

**คณะกรรมการจัดการแข่งขันกีฬาโอลิมปิกและพาราลิมปิกแห่งโตเกียว** (; TOCOG) เป็นองค์กรที่รับผิดชอบดูแลการวางแผนและพัฒนาการแข่งขันกีฬาโอลิมปิกฤดูร้อน 2020และพาราลิมปิกฤดูร้อน 2020

## การก่อรูป
คณะกรรมการจัดการแข่งขันเปิดตัวเมื่อวันที่ 24 มกราคม พ.ศ. 2557 และประกอบด้วยสมาชิกของคณะกรรมการโอลิมปิกญี่ปุ่น คณะกรรมการพาราลิมปิกของญี่ปุ่น รัฐบาลกรุงโตเกียว รัฐบาลญี่ปุ่น ตลอดจนสมาชิกขององค์กรและบุคคลจากหลากหลายสาขา รัฐบาลนำโดยอดีตนายกรัฐมนตรีโยชิโร โมริ จนกระทั่งเขาลาออกในปี พ.ศ. 2564 โดยมีโทชิโร มูโตเป็นผู้อำนวยการใหญ่ (ซีอีโอ) และอดีตนายกรัฐมนตรีชินโซ อาเบะ เป็นที่ปรึกษาสูงสุด

โมริยื่นหนังสือขอลาออกจากตำแหน่งหัวหน้าคณะกรรมการเมื่อวันที่ 12 กุมภาพันธ์ พ.ศ. 2564 ตามคำพูดที่เขากล่าวระหว่างการประชุมเมื่อสัปดาห์ก่อนซึ่งถูกมองว่าเป็นการเหยียดเพศ  เมื่อวันที่ 18 กุมภาพันธ์ Seiko Hashimoto ผู้ร่างกฎหมายพรรค LDP และนักกีฬาโอลิมปิกเจ็ดสมัย ได้รับการแนะนำในฐานะประธานคนใหม่ของคณะกรรมการ ฮาชิโมโตะเป็นผู้หญิงคนแรกที่เป็นหัวหน้า TOCOG

ก่อนเข้ารับตำแหน่งประธานคณะกรรมการ ฮาชิโมโตะเคยดำรงตำแหน่งรัฐมนตรีกระทรวงมาตุภูมิในคณะรัฐมนตรีของญี่ปุ่นสำหรับกีฬาโอลิมปิกและพาราลิมปิกเกมส์ของกรุงโตเกียว ผู้ร่างกฎหมายของ LDP Tamayo Marukawa ได้รับเลือกให้รับตำแหน่งแทน Hashimoto ในคณะรัฐมนตรี

## อ้างอิง

## แหล่งข้อมูลอื่น

* เว็บไซต์โอลิมปิกฤดูร้อน 2020 อย่างเป็นทางการ

หมวดหมู่:โอลิมปิกฤดูร้อน 2020
วัดมงคลนิมิตร

วัดมงคลนิมิตร อาจหมายถึง
* **[[วัดมงคลนิมิตร (จังหวัดภูเก็ต)|วัดมงคลนิมิตร]]** พระอารามหลวง จังหวัดภูเก็ต
* **[[วัดมงคลนิมิตร (จังหวัดสมุทรปราการ)|วัดมงคลนิมิตร]]** จังหวัดสมุทรปราการ
* **[[วัดมงคลนิมิตร (จังหวัดอุตรดิตถ์)|วัดมงคลนิมิตร]]** จังหวัดอุตรดิตถ์

มงคลนิมิตร
การก่อความไม่สงบในประเทศแอฟริกาใต้ พ.ศ. 2564

การจลาจลและประท้วงที่ดำเนินอยูในประเทศแอฟริกาใต้เกิดจากการจับกุมอดีตประธานาธิบดี จาค็อบ ซูมา และการจลาจลได้กระจายวงกว้างขึ้นอันเป็นผลจากการว่างงานและความเหลื่อมล้ำทางเศรษฐกิจซึ่งย่ำแย่ลงจากการระบาดทั่วของโรคโควิด-19 การประท้วงเริ่มต้นในจังหวัดควาซูลู-นาตาล ตั้งแต่ช่วงเย็นของวันที่ 9 กรกฎาคม 2021 ก่อนจะกระจายไปยังจังหวัดเคาเต็ง ในช่วงเย็นของวันที่ 11 กรกฎาคม จาค็อบ ซูมา ถูกจับกุมเป็นผลจากกรณีซอนโดคอมมิชชัน การจลาจลเกิดขึ้นหลังผู้ประท้วงในจังหวัดควาซูลู-นาตาล เริ่มทวีความรุนแรงขึ้นเป็นการปล้นและทำลายข้าวของ

## อ้างอิง

หมวดหมู่:การเมืองแอฟริกาใต้
หมวดหมู่:การประท้วงในปี พ.ศ. 2564
หมวดหมู่:อาชญากรรมในปี พ.ศ. 2564
หมวดหมู่:การประท้วงในประเทศแอฟริกาใต้
การประท้วงในประเทศคิวบา พ.ศ. 2564

การประท้วงต่อต้านรัฐบาลคิวบาและพรรคคอมมิวนิสต์คิวบากำลังดำเนินอยู่ในประเทศคิวบานับตั้งแต่ 11 กรกฎาคม 2021 เกิดจากการขาดแคลนอาหารและยา ประกอบกับความล้มเหลวของรัฐบาลในการรับมือต่อการระบาดของโรคโควิด-19 ถือกันว่าการประท้วงนี้เป็นการประท้วงต่อต้านรัฐบาลที่ใหญ่ที่สุดในคิวบานับตั้งแต่มาเลกอนนาโซเมื่อปี 1994 ข้อมูลจาก 14 กรกฎาคม พบว่ามีผู้ประท้วงเสียชีวิต 1 รายระหว่างการปะทะกับตำรวจ ในขณะที่บางสื่อรายงานประมาณผู้เสียชีวิตอยู่ที่ 5 ราย

หลังจากการประท้วงเริ่มต้นขึ้นเมื่อวันที่ 11 กรกฎาคม 2021 รัฐบาลคิวบาได้ตอบโต้ด้วยการปิดกั้นอินเทอร์เน็ตและสื่อสังคมออนไลน์ เพื่อจำกัดการเผยแพร่ภาพและข้อมูลเกี่ยวกับการชุมนุม โดยเฉพาะในแพลตฟอร์มที่ได้รับความนิยมอย่าง Facebook, WhatsApp และ Telegram[9] รัฐบาลยังได้ส่งกำลังเจ้าหน้าที่ความมั่นคงเข้าควบคุมพื้นที่ชุมนุม พร้อมจับกุมผู้ประท้วงหลายร้อยคน รวมถึงนักเคลื่อนไหว นักข่าว และประชาชนทั่วไปที่มีส่วนร่วมในการประท้วง[10]

องค์การสิทธิมนุษยชนและรัฐบาลจากหลายประเทศ รวมถึงสหรัฐอเมริกาและสหภาพยุโรป ได้ออกแถลงการณ์แสดงความกังวลต่อสถานการณ์สิทธิมนุษยชนในคิวบา และเรียกร้องให้รัฐบาลคิวบาเคารพเสรีภาพในการแสดงความคิดเห็นและการชุมนุมโดยสงบ[11]

แม้ว่ารัฐบาลคิวบาจะกล่าวโทษการคว่ำบาตรทางเศรษฐกิจของสหรัฐอเมริกาว่าเป็นสาเหตุของความยากจนและวิกฤตในประเทศ แต่ผู้ประท้วงจำนวนมากแสดงความไม่พอใจต่อการบริหารจัดการที่ล้มเหลวของรัฐบาล และเรียกร้องให้มีการเปลี่ยนแปลงทั้งในด้านเศรษฐกิจและการเมือง[12]

การประท้วงครั้งนี้นับเป็นจุดเปลี่ยนสำคัญในประวัติศาสตร์ร่วมสมัยของคิวบา และเผยให้เห็นถึงแรงกดดันภายในประเทศที่เพิ่มขึ้นต่อระบบการปกครองที่ดำรงอยู่มากว่า 60 ปี.

## อ้างอิง

หมวดหมู่:ประวัติศาสตร์คิวบา
หมวดหมู่:การประท้วงในปี พ.ศ. 2564
หมวดหมู่:การประท้วงในประเทศคิวบา
ตำบลเมืองพาน (อำเภอบ้านผือ)

**ตำบลเมืองพาน** เป็นตำบลหนึ่งในสิบสามตำบลของอำเภอบ้านผือ จังหวัดอุดรธานี ทั้งพื้นที่ของตำบลเมืองพานบริหารโดยองค์การบริหารส่วนตำบลเมืองพาน

## ประวัติ
ชุมชนที่เมืองพาน ได้ตั้งขึ้นอย่างน้อยประมาณ 150 ปีมาแล้ว โดยมีผู้นำเข้ามาตั้งหมู่บ้านได้แก่ พ่อตู้ใหญ่โย พานคำ , ตู้ทองใบ  พานคำ , ตู้โจ ใหม่วงษ์ ,ตู้ต้น  นันทะทอง ตู้สีดา ตู้หมอน ตู้วันดี คำพา ตู้ปา  และ ตู้เกสร  พูดเพราะ ซึ่งในครั้งแรกมีประมาณ 10 หลังคา  ครัวเรือน โดยมีตู้โจเป็นผู้นำกลุ่ม แต่สำหรับชื่อหมู่บ้าน เมืองพาน นั้น เมื่อเกิดศึกฮ่อ พ่อแม่ ปู่ยา ตายาย อพยพมาจากเมืองแมด เมืองกาสี มาจากเมืองพวนฟากเวียงจันทร์ มาอยู่บ้านเมืองพานโดยเดินทางมาจากอำเภอศรีเชียงใหม่ ผ่านบ้านโพธิ์ตาก(กิ่งอำเภอโพธิ์ตาก) บ้านกลางใหญ่(ตำบลกลางใหญ่)บ้านติ้ว เข้าไปอยู่บ้านเมืองพาน มาในตอนหลังมีพวกลาวมาจากเมืองเลย(จังหวัดเลย) ซึ่งอพยพมาจากอำเภอเชียงคานบ้าง อำเภอวังสะพุงบ้าง เข้ามาหาที่ทำกิน เพราะทางเมืองเลยแห้งแล้งมาก จึงเกิดการประสมกลมกลืน ทางภาษาและวัฒนธรรม เพราะเป็นชาติพันธ์เดียวกันคือ ไทย – ลาว

## อาณาเขต(ตำบล)
* ทิศเหนือ  ติดต่อกับตำบลกลางใหญ่ (อำเภอบ้านผือ) 
*ทิศตะวันออก  ติดต่อกับ ตำบลจำปาโมง  ตำบลบ้านผือ (อำเภอบ้านผือ)
*ทิศตะวันตก  ติดต่อกับ ตำบลสามัคคี   (อำเภอน้ำโสม) 
*ทิศใต้  ติดต่อกับ ตำบลจำปาโมง  (อำเภอบ้านผือ) ตำบลนาสี (อำเภอสุวรรณคูหา)

## การปกครอง
### การปกครองส่วนภูมิภาค
ตำบลเมืองพานแบ่งการปกครองออกเป็น 16 หมู่บ้านได้แก่

* หมู่ที่ 1 บ้านจอมศรี
* หมู่ที่ 2 บ้านใหม่
* หมู่ที่ 3 บ้านโก่ม
* หมู่ที่ 4 บ้านหนองกบ
* หมู่ที่ 5 บ้านกาลึม
* หมู่ที่ 6 บ้านติ้ว
* หมู่ที่ 7 บ้านเมืองพาน
* หมู่ที่ 8 บ้านนาแมน
* หมู่ที่ 9 บ้านหนองกาลึม
* หมู่ที่ 10 บ้านไผ่ล้อม
* หมู่ที่ 11 บ้านโคกก่อง
* หมุ่ที่ 12 บ้านดอนขี้เหล็ก
* หมู่ที่ 13 บ้านใหม่
* หมู่ที่ 14 บ้านใหม่
* หมู่ที่ 15 บ้านเมืองพาน
* หมู่ที่ 16 บ้านติ้ว

### การปครองส่วนท้องถิ่น
ท้องที่ตำบลเมืองพาน ประกอบด้วยองค์กรปกครองส่วนท้องถิ่น 1 แห่ง ได้แก่
*องค์การบริหารส่วนตำบลเมืองพาน  ครอบคลุมพื้นที่ทั้งตำบลเมืองพาน

## สถานศึกษา
*โรงเรียนบ้านเมืองพาน

## สถานที่สำคัญ
*วัดเกษศิริวิหาร บ้านจอมศรี ม.1
*วัดดอนบ้านใหม่ บ้านใหม่ ม.2
*วัดตาลก่อง บ้านกาลึม ม.5

## การคมนาคม
* ทางหลวงแผ่นดินหมายเลข 2348

## อ้างอิง

เมืองพาน
เมืองพาน
ตำบลนางัว (อำเภอน้ำโสม)

**ตำบลนางัว** เป็นตำบลหนึ่งในเจ็ดตำบลของอำเภอน้ำโสม จังหวัดอุดรธานี เดิมเป็นส่วนหนึ่งของตำบลน้ำโสม เป็นที่ตั้งของโรงเรียนน้ำโสมพิทยาคม ซึ่งเป็นโรงเรียนประจำอำเภอน้ำโสม

## ประวัติ
* วันที่ 6 ตุลาคม 2513 ตั้งตำบลนางัว แยกออกจากตำบลหนองแวง และตำบลน้ำโสม
* วันที่ 16 มกราคม 2516 จัดตั้งสุขาภิบาลนางัว ในท้องที่บางส่วนของตำบลนางัว
* วันที่ 27 พฤศจิกายน 2522 ตั้งตำบลบ้านหยวก แยกออกจากตำบลนางัว
* วันที่ 31 มีนาคม 2524 ตั้งตำบลโสมเยี่ยม แยกออกจากตำบลนางัว
* วันที่ 28 กันยายน 2525 จัดตั้งสุขาภิบาลน้ำโสม ในท้องที่บางส่วนของตำบลน้ำโสม และตำบลนางัว
* วันที่ 23 ตุลาคม 2527 ตั้งตำบลโนนทอง แยกออกจากตำบลนายูง
* วันที่ 15 กันยายน 2532 ตั้งตำบลศรีสำราญ แยกออกจากตำบลนางัว
* วันที่ 25 พฤษภาคม 2542 ยกฐานะจากสุขาภิบาลนางัว และสุขาภิบาลน้ำโสม เป็นเทศบาลตำบลนางัว และเทศบาลตำบลน้ำโสม ตามลำดับ ด้วยผลของกฎหมาย

## อาณาเขต
* ทิศเหนือ ติดต่อกับตำบลโสมเยี่ยม (อำเภอน้ำโสม) 
* ทิศตะวันออก ติดต่อกับตำบลหนองแวง ตำบลสามัคคี (อำเภอน้ำโสม)
* ทิศตะวันตก ติดต่อกับตำบลศรีสำราญ (อำเภอน้ำโสม) 
* ทิศใต้ ติดต่อกับตำบลบ้านหยวก (อำเภอน้ำโสม)

## การปกครอง
### การปกครองส่วนภูมิภาค
ตำบลนางัวแบ่งการปกครองออกเป็น 11 หมู่บ้านได้แก่

* หมู่ที่ 1 บ้านนางัว
* หมู่ที่ 2 บ้านเจริญสุข
* หมู่ที่ 3 บ้านสันติสุข
* หมู่ที่ 4 บ้านดงต้อง
* หมู่ที่ 5 บ้านดงพัฒนา
* หมู่ที่ 6 บ้านเจริญสุข
* หมู่ที่ 7 บ้านไทยรุ่งเรือง
* หมู่ที่ 8 บ้านศิริชัย
* หมู่ที่ 9 บ้านโนนผาแดง
* หมู่ที่ 10 บ้านดงพัฒนา
* หมู่ที่ 11 บ้านสันติสุข

### การปครองส่วนท้องถิ่น
ท้องที่ตำบลนางัว ประกอบด้วยองค์กรปกครองส่วนท้องถิ่น 2 แห่ง ได้แก่
* **เทศบาลตำบลนางัว** ครอบคลุมพื้นที่บางส่วนของตำบลนางัว และบางส่วนของตำบลศรีสำราญ
* **องค์การบริหารส่วนตำบลนางัว** ครอบคลุมพื้นที่ตำบลนางัว (เฉพาะนอกเขตเทศบาลตำบลนางัว)

## สถานศึกษา
* โรงเรียนน้ำโสมพิทยาคม

## สถานที่สำคัญ
* วัดโขเขตตาราม บ้านนางัว หมู่ 1

## อ้างอิง

นางัว